钦定古今图书集成/方舆汇编/职方典/第1521卷 > 《议兵食》
## 钦定古今图书集成/方舆汇编/职方典/第1521卷 > 《议兵食》

“贵藩越在荒徼。四望蛮区，孤悬鸟道。犹然捍川湖、抗
滇中。诸苗或狶突，非时窃发。缓而抚绥，急而创艾。制
蛮则需兵，治兵则需食。犹水之必舟而舟之必楫也。
夫乌得而缺一焉。今之军伍半折，丁壮阻消。为宜详
核所部，悉清勾之。使原伍渐还，名不浮籍。而又严逋
逃之禁。重督逻司讥阑出入，毋令以贿脱伍者。如是
则军复矣。”夫贵虽僻壤，置卫十八，各兵千馀，诚得尽
勾数万之众在也，何忧兵寡？今之屯田虚冒，悉入豪
右为宜，大索侵没，董以重法，必归之军。无论赋盈，而
又严课耕之令，督之总管别勤惰而考成焉。如是则
屯复矣。夫贵虽瘠土，而屯多田，每卫各若干，诚得尽
种九年之蓄在也，何患食匮？或者谓勾军必假于缓
期，而抽丁可议以为助贵之垦田，科粮而无差，有差
之粮，率资以影射。兹量其粮而起丁役，既足以塞弊
孔，时而训练之，又足以佐军伍。此固一䇲也。或者谓
“与其抽丁而充伍，莫若募民以垦。”田贵地多，不宜稻
而宜荠、菽之类。今蓬藋者半，则无可耕之民故也。州
民侨耕思、铜，盖亦有之，其以开旷，益募川湖附民以
渐垦之，先给其资，暂复其税，且又查所垦之田与战
功同赏，彼冒首功而徼国爵者，比比然矣。是岂不为
实用，亦犹古孝悌力田意耶？夫耕作日广，则生聚日
繁，积之岁月，科田且蕃。夫然后从而起丁焉，则人乐
趋命，而不防夫募耕之意矣。况足食则兵自足，此又
一䇲也。

《春明梦馀录》：